Karrys

Karrys ew treveglos ha pluw en Essex. Desedhys ew war ladnow an Dowr Kabm po Granta, 13 mildir dhe'n gogledh a Bishop's Stortford ha 10 mildir dhe'n dyhow a Gargront, war an or tredh Essex ha Konteth Kargront. Hy foblans en niveryans 2011 o 1,494. Gwelys veu an hanow rag an kensa tro en 1004 avel "Ceasterford", ceaster ew hen Sowsnek rag kastel romanek.

E'n kensa kansbledhen OK, fondys veu trevesigeth sivil romano-bretednek ryb an aryver. An teller o war an pednfordh tredh Loundres, Kargront ha Newmarket. Derevys veu lies derevyans ena, ow komprehendya sodhva tollow ha tempel ogas dhe enkladhva Belgik (an trib teythyek brythonek leel). E'n 4a kansbledhen, derevys veu fos gen an Romanas. 

Trigys ew skrifer hag akademek Germaine Greer en Karrys.

Klass:Essex
Klass:Gwigow
Klass:Pluwow civil